stanford-oval/wikipedia huggingface dataset:
Reigandō

| Reigandōn luola> 霊巌洞 |
| --- | --- |
 Reigandōn luolan suuaukko
Sijainti
 Reigandōn luola
Koordinaatit:  32°49′12″N, 130°37′17″E
Valtio:   Japani
Paikkakunta:  Kumamoton prefektuuri, Kyūshū
Historia
Tyyppi:  luolapyhäkkö
Kulttuuri:  japanilainen kulttuuri
Aiheesta muualla
  Reigandōn luola Commonsissa 
Infobox OKVirheellinen NIMI-arvo: 
Reigandō tai Reigando (jap. 霊巌洞 ’Henkikallion luola’) on luola, joka sijaitsee Kumamoton kaupungin  länsipuolella Kyūshūn saarella Kumamoton prefektuurissa Japanissa.
Reigandō on kuuluista siitä, että se toimi tilapäisenä kotina legendaariselle rōninille Miyamoto Musashille. Musashi vietti vuodesta 1643 eteenpäin viimeiset kaksi vuottaan erakkona luolassa meditoiden ja kirjoittaen kuuluisan teoksensa Viiden renkaan kirja (jap. 五輪の書, Go rin no sho). Luolaan pääsee helposti bussilla Kumamoton kaupungista ja lähellä sijaitsevasta Tamanan kaupungista.
Turkulainen Budō-seura Reigando Budo on nimetty luolan mukaan.
Aiheesta muualla

Kumamoton kaupungin virallinen matkailuneuvontasivusto (englanniksi)
The Book of Five Rings  (englanninkielinen Wikipedia)
Muhai Tang

Muhai Tang (kiin. 汤沐海, s. 1949 Shanghai) on kiinalainen kapellimestari ja säveltäjä, joka on opiskellut Shanghain konservatoriossa ja myöhemmin Münchenin musiikkikorkeakoulussa prof. Michael Hermannin johdolla. Tämän jälkeen Tang jatkoi vielä opintojaan Berliinissä työskennellen kaksi vuotta Herbert von Karajanin johdolla.  Vuodesta 2003 vuoden 2006 kesään asti Muhai Tang toimii Suomen kansallisoopperan ylikapellimestarina.  Muhai Tang sai vuonna 2002 parhaan nykymusiikkisävellyksen Grammy-palkinnon teoksellaan Concert de Gaudí kitaralle ja orkesterille.
Moby Grape (albumi)

| Moby Grape Moby Grape |
| --- | --- | --- |

Studioalbumin tiedot
 Äänitetty : 25. huhtikuuta 1967
 Julkaistu: 6. kesäkuuta 1967
 Tuottaja(t): David Rubinson
 Tyylilaji: Psykedeelinen rock
 Levy-yhtiö: Columbia Records
Moby Grape muut julkaisut
|   | Moby Grape 1967 | Wow/Grape Jam 1968 |
Moby Grape on Moby Grapen albumi vuodelta 1967.
Levy-yhtiö julkaisi peräti viisi albumin kappaletta yhtä aikaa singleinä, eikä niistä mikään siksi menestynyt erityisemmin. Julkaisun aikoihin yhtyeen jäseniä joutui tekemisiin poliisin kanssa, mikä osaltaan heikensi albuminkin kaupallisia mahdollisuuksia. Siitä on kuitenkin tullut varsin arvostettu klassikko, joka valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Kappaleet > A-puoli

Hey Grandma – 2.25 (säv. Jerry Miller, Don Stevenson)
Mr. Blues – 1.55 (säv. Bob Mosley)
Fall on You – 1.50 (säv. Peter Lewis)
8:05 – 2.17 (säv. Miller, Stevenson)
Come in the Morning – 2.04 (säv. Mosley)
Omaha – 2.19 (säv. Skip Spence)
Naked, If I Want to – 0.51 (säv. Miller)
Kappaleet > B-puoli

Someday – 2.30 (säv. Miller, Stevenson, Spence)
Ain't No Use – 1.33 (säv. Miller, Stevenson)
Sitting by the Window – 2.38 (säv. Lewis)
Changes – 3.13 (säv. Miller, Stevenson)
Lazy Me – 1.39 (säv. Mosley)
Indifference – 4.09 (säv. Spence)
Kokoonpano

Peter Lewis – komppikitara, laulu
Bob Mosley – basso, laulu
Jerry Miller – soolokitara, laulu
Skip Spence – komppikitara, laulu
Don Stevenson – rummut, laulu
Muhal Richard Abrams

Muhal Richard Abrams
Muhal Richard Abrams (synt. Richard Louis Abrams; 19. syyskuuta 1930 Chicago, Illinois – 29. lokakuuta 2017 New York, New York) oli yhdysvaltalainen säveltäjä, sovittaja, klarinetisti, sellisti ja jazz-pianisti.
Abrams oli monipuolinen muusikko. Hän perusti Association for the Advancement of Creative Musiciansin. Hän julkaisi tärkeitä omia levytyksiä ja esiintyi muiden artistien levyillä sekä sävelsi klassista musiikkia. Hänen toisen jousikvartettonsa esitti Kronos-kvartetti.
Abrams teki yhteistyötä muun muassa Anthony Braxtonin, Marion Brownin ja Chico Freemanin kanssa.
Mugunghwa-ritarikunta

Ritarikunnan tunnuksia
Mungunghwa-ritarikunta (hangul: 무궁화대훈장; hanja: 無窮花大勳章; uudistettu latinisaatio: Mugunghwa daehunjang) on eteläkorealainen ritarikunta, joka perustettiin 13. elokuuta 1949. Se on Etelä-Korean korkein mahdollinen kunnianosoitus. Ritarikunta perustuu melko pitkälti taiwanilaiseen loistavan jaden ritarikuntaan.
Kunnianosoitusta myönnetään vain nykyisille ja entisille maan presidenteille, ulkomaalaisille valtionpäämiehille sekä näiden puolisoille poikkeuksellisista Etelä-Korean turvallisuuden ja intressien hyväksi tehdystä työstä. Perinteisesti Etelä-Korean presidentille on myönnetty kunnianosoitus melko pian virkaan astumisen jälkeen. Monet eteläkorealaiset pitävät tätä sopimattomana eivätkä siksi näe ritarikuntaa yhtä arvokkaana kuin sen alapuolella oleva kansakunnan perustamisen ritarikunta. Roh Moo-hyun kieltäytyi ottamasta sitä vastaan tässä vaiheessa ja hyväksyi sen vasta virkakautensa lopussa vuonna 2008 symbolisena kiitoksena kansalta.
Ritarikunnassa on vain yksi luokka:
ritarikunnan nauha
Miinamuseo

Miinamuseo (vir. Miinimuuseum) on Viron merenkulkumuseolle kuuluva museo, joka sijaitsee Tallinnan vanhassakaupungissa. Museossa on runsaasti ensimmäisen ja toisen maailmansodan aikaisia miinoja. Vielä viime vuosinamilloin? toisen maailmansodan aikaisten miinojen purkutyöt ovat tuottaneet museoon uusia näyttelyesineitä.
Aiheesta muualla

Õhtuleht: herätemiina
Moby Grape

| Moby Grape |
| --- | --- |

Tiedot
Toiminnassa:  1966–1971, 1973-1975, 1977-1979, 1983-1984, 1987–1991, 1995-2001, 2006–
Tyylilaji:  folk rock, psykedeelinen rock, country rock
Kotipaikka:   San Francisco, Kalifornia, Yhdysvallat
Laulukieli:  englanti
Jäsenet:  Jerry Miller Peter Lewis Bob Mosley  Don Stevenson Omar Spence Joseph Miller
Entiset jäsenet:  Skip Spence
Levy-yhtiö:  Columbia Reprise Polydor Legacy Dig Music Sundazed
Infobox OKNimi-testi OK: 
Moby Grape on yhdysvaltalainen psykedeelinen rockyhtye. Se perustettiin vuonna 1966 San Franciscossa. Moby Grape on ottanut vaikutteita folkmusiikista, bluesista, kantrista ja jazzista. Kesällä 1967 yhtye esiintyi Montery Pop Festivalissa. Yhtyeen aktiivisin aika oli vuosina 1966–1971.
Alkuperäiset jäsenet

Peter Lewis - kitara ja laulu
Jerry Miller - kitara ja laulu
Bob Mosley - basso ja laulu
Skip Spence - kitara ja laulu (ex Jefferson Airplane) (k. 16. huhtikuuta 1999)
Don Stevenson - rummut (ex the Frantics)
Diskografia

Moby Grape(1967)
Wow/Grape Jam (1968)
Moby Grape '69 (1969)
Truly Fine Citizen (1969)
20 Granite Creek (1971)
Omaha (1971)
Great Grape (1973)
Fine Wine (1976) vain saksassa
Live Grape (1978)
Moby Grape '84 (1984)
Murder In My Heart (1986)
Vintage: The Very Best of Moby Grape (1993)
Legendary Grape (2003)
Cross Talk: The Best of Moby Grape (2004)
Listen My Friends! The Best of Moby Grape (2007)
The Place and the Time (2009)
Moby Grape Live (2010)
Aiheesta muualla

Jerry Miller's official website (Arkistoitu – Internet Archive)
Risatauti

Risataudin aihettamat turvonneet imusolmukkeet lapsella.
Risatauti eli imusolmuketuberkuloosi on tuberkuloosibakteerin aiheuttama krooninen rauhastulehdus. Varsinkin kaulan rauhaset turposivat ja puhkesivat. Risatautiset lapset olivat kalpeita ja laihoja. Nykyisin tautia ei enää esiinny.
J. L. Runeberg kärsi lapsuudessaan risataudista, ja se hidasti hänen kehitystään niin, että hän oppi kävelemään vasta 3–4-vuotiaana.
Muromachi-dōri

Valmisteilla oleva Kikusuiboko-lava Muromachi-kadulla.
Muromachi-dōri (jap. 室町通) on pohjois-eteläsuuntainen katu Japanin Kiotossa. Se noudattelee entisen Heian-kyōn Muromachi-kujan linjaa. Se sijaitsee aivan Karasuma-dōrin, jonka alla kulkee Kioton metro, länsipuolella. Se ulottuu pohjoisesta Kitayama-dōrilta etelään Kuzebashi-dōrille saakka. Etelässä kadun kulun keskeyttävät Higashi Hongan-jin temppeli ja Kioton rautatieasema. Katu on noin 8,1 kilometrin pituinen.
Muromachi-dōrista tuli kuuluisa, kun Ashikaga-sotilashallinto rakennutti Muromachi-dōrin ja Imadegawa-dōrin risteyksen lähelle loisteliaan Muromachi-palatsin (jap. 室町殿, Muromachi-dono) eli Hana no goshon. Tämän vuoksi koko Ashikaga-hallinnon valtakautta on kutsuttu Muromachi-kaudeksi (n. 1336–1573). Sen aikana Muromachi-dōri oli yksi Kioton tärkeimmistä kaduista. Myöhemmin Edo-kaudella Muromachi-dōrista tuli tekstiilien tukkukaupan keskittymä, jonka varrella asui monia kaupungin vauraimmista kauppiaista. Nykyäänkin katu tunnetaan japanilaisten vaatteiden tukkuliikealueena.
Muromachi-dōri on heinäkuussa järjestettävän Gion-matsuri-juhlan sydänaluetta, joten sen varrella on juhlan aikaan lukuisia Yamaboko-lavoja.
Radko Gudas

| Radko Gudas |
| --- | --- |

Henkilötiedot
Syntynyt: 5. kesäkuuta 1990 (ikä 34) Praha, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  94 kg
Seura
Seura:  Anaheim Ducks
Sarja:  NHL
Pelinumero:  7
Pelaajaura
Pääsarjaura:  2008–
Aik. seurat:  HC Berounští Medvědi (Tšekki I) HC Kladno (ČEL) Norfolk Admirals (AHL) Syracuse Crunch (AHL)   Tampa Bay Lightning (NHL) Philadelphia Flyers (NHL)   Washington Capitals (NHL)   Florida Panthers (NHL)
NHL-varaus:  66. varaus, 2010 Tampa Bay Lightning
KHL-varaus:  40. varaus, 2010 Spartak Moskova
Radko Gudas (s. 5. kesäkuuta 1990 Praha, Tšekkoslovakia) on tšekkiläinen jääkiekkopuolustaja, joka edustaa NHL:ssä pelaavaa Anaheim Ducksia. Hän toimii joukkueen kapteenina. Gudas on Tampa Bay Lightningin kolmannen kierroksen varaus kesältä 2010, jolloin joukkue varasi hänet 66. pelaajana.
Oikealta laukovan Gudasin vahvuuksiin kuuluvat fyysisyys ja taklaaminen. Hän osaa tarvittaessa myös tapella. Gudasin puolustajana pelannut isä Leo pelasi Tšekkoslovakian pronssia voittaneessa joukkueessa Albertvillen olympiakisoissa 1992.
Ura > Seuraura

Gudasin kasvattajaseura on HC Berounští Medvědi. Hän pelasi junioriuransa kuitenkin loppuun HC Kladnossa. Pelatessaan Kladnon U20-joukkueessa kaudella 2006–2007 Gudas pelasi myös ensimmäiset miesten pelinsä, kun hän pelasi yhdeksän 1. Národní Hokejová Ligan ottelua kasvattajaseurassaan HC Berounští Medvědissä. Gudas pelasi joukkueessa koko seuraavan kauden 2007–2008 runkosarjan ja teki 35 ottelussa tehot 0+4=4. Jäähyminuutteja kertyi 61. Hän pelasi myös keväällä 2008 yhden Extraliigan playoff-ottelun HC Kladnon riveissä.
Kauden 2008–2009 Gudas pelasi vielä enimmäkseen HC Berounští Medvědissä, mutta hän sai peliaikaa myös seitsemästä Extraliigan ottelusta Kladnon joukkueessa. Gudas teki niissä yhden syöttöpisteen. Kesäkuussa 2009 hän siirtyi pariksi viikoksi try-outille jyväskyläläiseen Mestis-joukkue D Teamiin, mutta jäi ilman sopimusta. Isä Leo Gudas on pelannut myös Jyväskylässä kaksi kautta (1990–1992) JYPin riveissä. Kesäkuun 2010 lopulla WHL-joukkue Everett Silvertips varasi Radko Gudasin 20. vuorolla CHL:n varaustilaisuudessa. Hän siirtyi kaudeksi 2009–2010 pelaamaan joukkueeseen. Gudas oli tehoilla 7+30=37 Silvertipsin tehokkain puolustaja ja hänet valittiin kauden päätteeksi WHL:n läntisen konferenssin toiseen tähdistökentälliseen. Gudas keräsi WHL:n runkosarjassa 151 jäähyminuuttia, joilla hän voitti Silvertipsin sisäisen jäähypörssin.
Kesällä 2010 Tampa Bay Lightning varasi Gudasin kolmennella kierroksella numerolla 66. Samana kesänä hänet varasi myös KHL-joukkue Spartak Moskova numerolla 40. Gudas teki syyskuussa 2010 kolmivuotisen tulokassopimuksen Lightningin kanssa. Hän siirtyi pelaamaan AHL-joukkue Norfolk Admiralsiin. Hän pelasi ensimmäisen kautensa 2010–2011 kokonaan Admiralsissa, jossa tulokaskausi toi yhteensä 17 tehopistettä. Kaudella 2011–2012 Gudas voitti 195 minuutillaan joukkueen sisäisen jäähypörssin. Hän voitti kauden päätteeksi Calder Cupin. Kaudeksi 2012–2013 Lightningin farmijoukkueeksi tuli Syracuse Crunch, jossa Gudas teki 57 runkosarjaottelussa neljä maalia ja yhteensä 20 tehopistettä. Tuolla kaudella hän teki myös NHL-debyyttinsä Lightningissa ja pelasi 22 ottelua tehden kaksi maalia ja yhteensä viisi tehopistettä.
Keväällä 2015 Gudas siirtyi Philadelphia Flyersiin vaihdossa Braydon Coburniin. Hän pelasi Flyersissa neljä kautta, kunnes kesällä 2019 hänet vaihdettiin Washington Capitalsin puolustaja Matt Niskaseen.
Lokakuussa 2020 Gudas teki vapaana pelaajana kolmevuotisen sopimuksen Florida Panthersin kanssa. Sopimuksessa joukkueen palkkakattoon vaikuttava summa oli 2,5 miljoonaa dollaria.
Heinäkuussa 2023 Gudas teki vapaana pelaajana Anaheim Ducksin kanssa kolmivuotisen ja yhteensä 12 miljoonan dollarin arvoisen sopimuksen. Syyskuussa 2024 Ducks nimesi Gudaksen joukkueen kapteeniksi.
Ura > Maajoukkueura

Gudas pelasi alle 20-vuotiaiden MM-kilpailuissa vuosina 2009 ja 2010, joista jälkimmäisissä hän toimi Tšekin varakapteenina. Gudas edusti Tšekkiä myös alle 18-vuotiaiden I-divisioonan MM-kilpailuissa vuonna 2008 ja oli nostamassa joukkuetta takaisin pääsarjaan yhden vuoden tauon jälkeen.
Monivalintakoe

Monivalintakoe on arviointimenetelmä, jossa vastaajia pyydetään valitsemaan yksi tai useampia vaihtoehtoja listasta. Koetyyppiä käytetään yleisesti koulutuksessa, vaaleissa (valitaan useista ehdokkaista yksi), markkinatutkimuksissa ja monissa muissa yhteyksissä.
Monivalintakokeen kehittäjänä pidetään Frederick J. Kellyä, joka toteutti ensimmäiset monivalintakokeet vuonna 1914 Kansasin yliopistossa. Yksi monivalintakokeen ensimmäisistä käyttökohteista oli ensimmäiseen maailmansotaan värvättyjen sotilaiden arviointi. Arvioijat oli usein koulutettu käyttämään Bloomin taksonomiaa.
Edut

Monivalintakokeen käytöstä on useita etuja. Mikäli kokeentekijät on koulutettu ja kysymysten laatua valvotaan, on menetelmä parhaimmillaan hyvin tehokas. Opiskelijat pärjäävät paremmin monivalintakokeessa, mikäli heille selitetään kokeen tarkoitus ja toiminta, jolloin sitä ei koeta pelottavaksi asiaksi. Useissa arvioinneissa kokeen luotettavuus on osoittautunut parantuvan suhteessa koekysymysten määrään.
Monivalintakokeiden järjestäminen on nopeampaa verrattuna kokeisiin, jossa vastaukset annetaan esimerkiksi esseemuodossa. Tietokoneohjelmien avulla kokeen järjestelyitä voidaan tehostaa edelleen. Monivalintakysymykset mahdollistavat objektiivisen arvioinnin, mutta kysymykset voivat olla hyvin subjektiivisia ilman riittävää asiantuntemusta. Koe ei vaadi arvostelijalta tulkintaa vaan arvostelu perustuu puhtaasti valintoihin. Tämä vähentää mahdollista opettaja–oppilas-suhteen vaikutusta arviointiin.
Heikkoudet

Monivalintakokeisiin liittyy myös heikkouksia. Yksi on moniselitteisyys. Opiskeli ei välttämättä tulkitse kysymystä siten kuin kokeen tekijä on tarkoittanut. Tilanteesta käytetään toisinaan nimitystä "moniarvaus", jolla viitataan siihen, että opiskelija yrittää arvata oikeaa kysymystä eikä keskittyä valitsemaan oikeaa vastausta. Vapaamuotoinen vastaus antaa opiskelijalle mahdollisuuden perustella vastauksensa, mutta monivalintakokeessa tämä ei ole mahdollista.
Yksi monivalintakokeen haitoista on se, että vaikka opiskelija tietäisikin jonkin verran aiheesta, mutta valitsee väärän vaihtoehdon, ei hän saa ollenkaan pisteitä vastauksestaan. Vastaavasti tekstimuotoisissa vastauksissa opiskelija voi esittää osittaisen osaamisensa ja saada pisteitä. Opiskelijat voivat myös sulkea pois osan vastausvaihtoehdoista ja joissain tapauksissa, esimerkiksi matematiikassa, he voivat kokeilla jokaista vaihtoehtoa ja näin parantaa todennäköisyyttä oikean vastauksen arvaamiselle. Toisaalta joissain tapauksissa looginen päättely on toivottavaa ja opiskelijoita kannustetaan poissulkevaan ajatteluun. Esimerkiksi kysymyksenä voi olla annettu yhtälö  4x^{2}+bx=3 ja kysymyksenä on  b^{2} arvo. Opiskelijan pitäisi pystyä sulkemaan pois kaikki vaihtoehdot, joissa vastauksena on negatiivinen luku.
Monivalintakokeiden käyttäminen joillain aloilla on haittojen takia kiistanalaista, mutta menetelmä on silti huomattavan suosittu johtuen pääasiassa tehokkuudestaan ja siitä, että sitä on helppo soveltaa erilaisiin tilanteisiin.
Monivalintakokeen haittana on myös, että opiskelija voi puhtaalla arvauksella saada kokeesta pisteitä. Joissain tilanteissa tätä pyritään ehkäisemään sillä, että väärästä vastauksesta annetaan miinuspisteitä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Multiple choice
Käännös suomeksi
Rantue

| Rantue Рантуэ, Rantue |
| --- | --- |
 Rantue
 Koordinaatit: 61°40′17″N, 30°42′29″E 
Valtio:  Venäjän federaatio
Tasavalta:  Karjalan tasavalta
Piiri:  Sortavalan piiri
Kunta:  Sortavala
Hallinto:  
 – Asutustyyppi:  maaseututaajama (посёлок)
Väkiluku (2013):  29
Infobox OKVirheellinen NIMI-arvo: 
Rantue (ven. Рантуэ) on maaseututaajama (posjolok) Sortavalan kaupunkikunnassa, Karjalan tasavallan Sortavalan piirissä Venäjällä. Se sijaitsee Laatokan Riekkalansaaren länsirannalla. Vuonna 2013 Rantueessa oli 29 asukasta.
Rantueessa sijaitsee ortodoksinen Sortavalan pyhän Nikolaoksen kirkko eli Miikkulan kirkko. Alueella on ollut kirkko ainakin jo 1500-luvun alussa.
Suomelle kuuluessaan Rantue oli yksi Sortavalan maalaiskunnan kylistä. Sotien jälkeen maalaiskunnan asukkaita sijoitettiin muun muassa Jyväskylän maalaiskuntaan, jonka Palokan kylään syntyi suurimmaksi osaksi siirtolaisten asuttama Rantueeksi nimetty asuinalue. Nykyään asuinalue kuuluu Jyväskylän Mannilan kaupunginosaan.
RCA Spectra 70

| RCA Spectra 70 |
| --- | --- |
 RCA Spectra 70/45.
Valmistaja:  Radio Corporation of America
Julkaistu:  1965
RCA Spectra 70 on Radio Corporation of American (RCA) valmistama suurtietokone. Tietokone oli yksi ensimmäisistä monoliittisia mikropiirejä käyttävistä. Tietokoneen malli 70/25 julkaistiin noin vuonna 1965.
RCA mainosti tietokoneen laitteiston yhteensopivuutta IBM S/360:n kanssa.
English Electric valmisti tietokoneesta kloonia nimellä English Electric System 4. Siemens myi tietokoneen kloonia nimellä Siemens 4004.
Aiheesta muualla

Dokumentaatiota bitsavers.org-palvelussa (englanniksi)
Muroman kieli

| Muroma |
| --- | --- |
Oma nimi:  muroma kel
Tiedot
Alue:  Vladimirin alue, Venäjä
Virallinen kieli:  Sammunut keskiajalle tultaessa (1500)
Puhujia:  0
Kirjaimisto:  ?
Kielitieteellinen luokitus
Kielikunta:  uralilaiset kielet
 Ohje 
Muroma oli suomalais-ugrilaiseen kieliryhmään kuulunut kieli. Muromalaiset asuivat nykyisen Vladimirin alueella, Oka-joen varrella. Alueen Murom-niminen kaupunki on saanut myös nimensä muromien mukaan. Muromat sulautuivat slaaveihin jo keskiajalle tultaessa.
Kartta ei-varjagien alueista 800-luvun euroopanpuoleisella Venäjällä, muromalaisten asuinalueet merkitty vihreällä.
Ravikylä

| Ravikylä |
| --- | --- |

Kaupunki:  Kouvola
Suuralue:  Keskusta
Kaupunginosa:  Lehtomäki
Pienalue nro:  65
Postinumero:  45160 (Kouvola)
Naapurialueet:  Länsi-Lehtomäki  Itä-Lehtomäki  Kotiharju (Kangas  Palomäki (Kangas)  Pikku-Palomäki (Käpylä)  Tanttari (Korjala)  Kuusaanlampi (Mäyrämäki)
Ravikylä on Kouvolan kaupungin pienalue Kouvolan suuralueella, Lehtomäen kaupunginosassa. Se sijaitsee valtatien 6 ja Kouvolan keskustan pohjoispuolella. Ravikylässä sijaitsee Kouvolan ravirata.
Rika Zaraï

| Rika Zaraï |
| --- | --- |
 Rika Zaraï, 1958
Henkilötiedot
Syntynyt: 19. helmikuuta 1938 Jerusalem
Kuollut: 23. joulukuuta 2020 (82 vuotta)
Ammatti:  Laulaja
Muusikko
Taiteilijanimi:  Rika Zaraï
Tyylilajit:  pop, kansanmusiikki
Levy-yhtiöt:  Philips Records ja Bel Air 
  [ Muokkaa Wikidatassa ] [ ohje ]  
Rika Zaraï (19. helmikuuta 1938 Jerusalem – 23. joulukuuta 2020) oli israelilais-ranskalainen laulaja-lauluntekijä. Hän lauloi hepreaksi, italiaksi, ranskaksi, espanjaksi ja saksaksi.
Zaraïn ura käynnistyi, kun hän teki levtyssopimuksen ranskalaisen tuottaja Eddie Barclayn kanssa. Tämän Bel Air -levy-yhtiölle Zaraï levytti muun muassa israelilaisen kansanlaulun ”Hava nagilan.” Hän alkoi pian levyttämään myös Philips Recordsille, jolle hän teki hittikappaleet ”Casatchok” ja ”Alors je chante”. Zaraï joutui vuonna 1969 pahaan auto-onnettomuuteen, eikä hänen uskottu enää koskaan kävelevän. Hän palasi kuitenkin pian levyttämään ja teki seuraavana vuonna muun muassa kappaleet ”Tante Agathe”, ”Ma Poupée de France” ja ”Sans chemise, sans pantalon”.
Zaraï julkaisi urallaan viisi kultalevyä, mutta hän jätti musiikkialan vuonna 1983 ja keskittyi luontaistuotteisiin. Hän kirjoitti niistä joitakin kirjoja ja sai yrttejänsä myös tavarataloihin myytäväksi. Zaraïta syytettiin vuonna 1989 farmasian laittomasta harjoittamisesta. Vaikka syyte hylättiin, tapaus vaikutti merkittävistä Zaraïn julkisuuskuvaan.
Zaraï julkaisi vuonna 2000 covereita sisältäneen albumin ja vuonna 2006 elämäkerran. Hän juhlisti 50-vuotista uraansa laulajana julkaisemalla albumin Quand les hommes. Anthologie 1960–1982 puolestaan julkaistiin vuonna 2013.
Diskografia

Hava nagila, 1960
L'olivier, 1960
Comme au premier jour, 1960
Exodus, 1961
Roméo, 1961
Tournez manèges, 1963
Elle était si jolie, 1963
Et pourtant, 1964
Michaël, 1964
Le temps, 1964
Le temps des vacances, 1965
Quand je faisais mon service militaire, 1965
Prague, 1966
Un beau jour je partirai, 1967
Casatschock, 1969
Alors je chante, 1969
21 rue des amours, 1969
Balapapa, 1970
Tante Agathe, 1970
Moi le dimanche, 1971
Les jolies cartes postales, 1971
Les beaux jours, 1972
Les mariés de l'été, 1973
C'est ça la France, 1973
Ma poupée de France, 1975
Sans chemise, sans pantalon, 1975
Super skate, 1978
Abanibi, 1978
Alléluia, 1979
Ami, 1980
Hochana, 1985
Sans rancune et sans regret, 1985
La bonne santé, 1989
Oriental hava, 2000
Le temps des fleurs, 2000
Chanson pour l'auvergnat, 2008
Aiheesta muualla

Rika Zaraï Internet Movie Databasessa. (englanniksi)
Rantsila (taajama)

Rantsilan kirkko ja kellotapuli.
Gananderin koulussa opiskelevat Siikalatvalla asuvat 7-9 -vuosiluokkien oppilaat.
Rantsila on Siikalatvan kunnassa valtatien 4 varrella sijaitseva taajama ja entisen Rantsilan kunnan kirkonkylä. Se oli Rantsilan kunnan kuntakeskus, kunnes vuoden 2009 alussa Rantsilan, Kestilän, Piippolan ja Pulkkilan kunnat yhdistyivät Siikalatvan kunnaksi, jonka kuntakeskukseksi tuli Pulkkilan kirkonkylä. Rantsila sijaitsee 30 kilometriä kuntakeskuksesta Pulkkilasta pohjoiseen. Vuoden 2022 lopussa taajamassa oli 703 asukasta.
Taajamassa sijaitseva Rantsilan kirkko on rakennettu vuonna 1785. Rantsilan taajamassa sijaitsi aiemmin elintarvikevalmistaja Kylmänen Foodin tuotantotehdas. Tuotantohalli tuhoutui vuonna 2017 tulipalossa. Kylmänen Food hakeutui konkurssiin vuonna 2022. Taajamassa sijaitsevassa Gananderin koulussa opiskelevat Siikalatvalla asuvat 7–9 -vuosiluokan oppilaat.
Taajaman keskustasta etelään päin kulkeva vanhan kirkonkylän raitti (Rantsilan raitti) on suojeltu, historiallisesti ja maisemallisesti arvokas miljöökokonaisuus. Raitin varrella sijaitsee muun muassa vuonna 1882 rakennettu Aleksanterin kansakoulu, joka toimii nykyisin yksityisasuntona, 1920-luvulla valmistunut entinen meijeri ja vuonna 1938 rakennettu Mällisen matkakoti, jonka talon yläkerta on toiminut matkakotina ja alakerta baarina.
Rantsilan taajamasta lähtee Siikajoelle johtava tieyhteys seututie 807.
Ravil Haidarov

Ravil Haidarov (s. 25. joulukuuta 1966) on entinen neuvostoliittolainen jääkiekkoilija. Haidarov pelasi Kanada Cupissa Neuvostoliiton jääkiekkomaajoukkueessa vuonna 1991.
Moondog

| Moondog |
| --- | --- |

Henkilötiedot
Syntynyt: 26. toukokuuta 1916 Marysville, Kansas, Yhdysvallat
Kuollut: 8. syyskuuta 1999 Münster, Saksa
Muusikko
Taiteilijanimi:  Moondog 
Aktiivisena:  1940-1990 -luvuilla
Tyylilajit:  avantgarde jazz minimalismi
Soittimet:  koskettimet lyömäsoittimet laulu
Levy-yhtiöt:  Prestige Records Kopf Records Columbia Records
Aiheesta muualla
moondog-music.com
  [ Muokkaa Wikidatassa ] [ ohje ]  
Moondogin albumin More Moondog kansikuva.
Moondog (oik. Louis Thomas Hardin, 26. toukokuuta 1916 Marysville Kansas Yhdysvallat – 8. syyskuuta 1999 Saksa) oli yhdysvaltalainen säveltäjä, muusikko, ja runoilija, joka kehitti myös useita omia soittimia. Moondog esitti sävellyksiään 1940-luvulta aina vuoteen 1974 katusoittajana New Yorkissa. Moondogin tyyli oli taidemusiikkia jazz rytmeillä. Hardin sokeutui onnettomuudessa 16 vuoden iässä.